Ehdotus neuvoston direktiiviksi eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY muuttamisesta /* KOM/96/0393 lopull. - CNS 96/0197 */



Virallinen lehti nro C 284 , 27/09/1996 s. 0018



Ehdotus neuvoston direktiiviksi eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY muuttamisesta (96/C 284/07) (ETA:n kannalta merkityksellinen teksti) KOM(96) 393 lopull. - 96/0197(CNS) (Komission esittämä 25 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetussa neuvoston direktiivissä 92/118/ETY (1), sellaisena kuin se on viimeksi muutettuna komission päätöksellä 96/103/EY (2), säädetään yhteisön luetteloiden laatimisesta niistä laitoksista, joista kolmannen maan toimivaltainen viranomainen on toimittanut komissiolle takeet siitä, että mainitut laitokset noudattavat yhteisön vaatimuksia, mainittuja luetteloita ei ole syytä laatia sellaisista tuotteista kuin sorkka- ja kavioeläinten vuodat ja nahat, luut ja sarvet, kaviot ja niistä valmistetut tuotteet, mehiläistuotteet, metsästysmuistot, lanta, villat, karvat ja harjakset sekä sulat ja höyhenet, joita tarkoitetaan liitteessä I olevassa 3 luvussa, 5 luvun B kohdassa, 12, 13, 14 ja 15 luvussa, sekä hunaja, koska niiden tuotantoedellytykset eivät aseta erityisvaatimuksia eikä niillä tiedetä olevan vaikutusta ihmisten ja eläinten terveyteen; riittää, että varmistetaan kolmannen maan toimivaltaisen viranomaisen suorittama laitosten rekisteröiminen, muiden direktiivin 92/118/ETY soveltamisalaan kuuluvien tuotteiden osalta olisi säädettävä samanlaisesta laitosten rekisteröintijärjestelmästä sellaisissa kolmansissa maissa, joissa koko tuotanto vastaa yhteisön edellytyksiä, ja matelijoiden lihan sekä erityisvaatimusten soveltamisalaan kuulumattomien lajien lihan ja niistä saatavien tuotteiden yhteisön kulutuksen vuoksi olisi vahvistettava näiden eläinperäisten tuotteiden tuotantoon, markkinoille saattamiseen sekä tuontiin sovellettavat kansanterveyttä koskevat vaatimukset, ON ANTANUT TÄMÄN DIREKTIIVIN: 1 artikla Muutetaan direktiivi 92/118/ETY seuraavasti: 1. Korvataan 10 artiklan 2 kohdan b alakohta seuraavasti: "b) - liitteessä I olevassa 3 luvussa, 5 luvun B kohdassa, 12, 13, 14 ja 15 luvussa tarkoitettujen tuotteiden ja hunajan on oltava lähtöisin laitoksesta, jonka kolmannen maan toimivaltainen viranomainen on rekisteröinyt, - muiden kuin ensimmäisessä luetelmakohdassa tarkoitettujen tuotteiden on oltava lähtöisin laitoksesta, joka on mainittu yhteisön 18 artiklassa säädettyä menettelyä noudattaen laaditussa luettelossa. Jotta määrätty tuote voisi olla mainittu tässä luettelossa, kaikkien tässä kolmannessa maassa sijaitsevien laitosten tulee noudattaa kyseisen tuotteen osalta yhteisön lainsäädännössä säädettyjä vaatimuksia sekä olla kolmannen maan toimivaltaisten viranomaisten rekisteröimä." 2. Poistetaan 10 artiklan 3 kohdan b alakohta. 3. Poistetaan liitteessä II olevan 2 luvun johdantovirkkeestä sanat "ennen 1 päivää tammikuuta 1994,". 4. Lisätään liitteessä II olevaan 2 lukuun seuraava luetelmakohta "- elintarvikkeeksi tarkoitettujen erityisvaatimusten soveltamisalaan kuulumattomien lajien lihan ja erityisesti matelijoiden lihan ja niistä saatavien tuotteiden tuotantoon, markkinoille saattamiseen ja tuontiin." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1996; niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 62, 15.3.1993, s. 49 (2) EYVL N:o L 24, 31.1.1996, s. 28